Document ID: /roh_data/filtered/fineweb-2-filterrobots_roh.jsonl.gz/43059

Ina gronda part da nossa aua en las alps deriva oz dals glatschers e da las reservas da glatsch. En il decurs da quest tschientaner vegnan tenor prognosas dal clima dentant tut ils glatschers en il Grischun ed en l'entira Svizra a svanir. Lura manca l'aua che lieua la primavaira e la stad en ils dutgs e flums.
Mantegnair la qualitad da l’aua è medemamain ina sfida
Sper la midada dal clima è era il mantegniment da la qualitad da l’aua ina sfida per il Grischun. Sco Remo Fehr, manader da l'Uffizi per la natira e l'ambient dal Grischun di, èsi era adina pli grev da mantegnair ina buna qualitad da l’aua da baiver. Entras ils conflicts d’utilisaziun saja uss pli impurtant che insacura da proteger las zonas da funtaunas d’aua da baiver. Uschia n'èsi betg mo il pensum dal chantun da controllar la qualitad da l’aua mabain era da segirar quellas zonas da protecziun.
RR actualitad 17:00